
Előterjesztés

Fácánkert Község Önkormányzata Képviselő-testületének

2012. szeptember 13-án tartandó rendes ülésére 

                                                                  4. számú napirend

Tárgy: Fácánkert Község Önkormányzatának 2012. évi költségvetéséről szóló 4/2012. (II.21.) számú rendeletének módosítása
Előterjesztő és előadó: Orbán Zsolt polgármester
Előterjesztést készítette: dr. Varga Katalin körjegyző, Kellerné Martini Éva gazdálkodási ügyintéző
Tisztelt Képviselő-testület!

Fácánkert Község Önkormányzatának 2012. évi költségvetésének első féléves teljesítéshez kapcsolódóan módosítania szükséges a költségvetését. A módosításra kormányzati,  illetve saját hatáskörben kerül sor.

2012. évi költségvetésünk eredeti előirányzata:                                         79.110 e Ft
Az első félévben az alábbi előirányzat módosítások történtek:
Kormányzati  hatáskörben:
      1.)   mozgáskorlátozottak közlekedési támogatása                                   81 e Ft 
            - bevételi oldalról  támogatásértékű bevétel
            - kiadásként szociálpolitikai juttatás
      2.)  bérpolitikai intézkedés: 2012. évi  bérkompenzáció                         174 e  Ft
            - bevételi oldalról egyéb központi támogatás
            - kiadásként személyi juttatás és járulék
    3.)  2011. évi bérkompenzáció decemberi áthúzódó részlete                     5 e Ft

           - bevételi oldalról  központosított előirányzat

           - kiadásként személyi juttatás és járulék 

    4.)   Óvodáztatási támogatás                                                                     30 e Ft

           - bevételi oldalról  normatív kötött felhasználású támogatás

           - kiadásként szociálpolitikai juttatás
Saját hatáskörben:

      1.)  mozgókönyvtári szolgáltatás                                                          210 e Ft
            - bevételi oldalról műk.célú támogatásértékű bevétel

              önkormányzati költségvetési szervtől

            - kiadásként megbízási díj könyvtáros           183 e Ft
            - megbízási díj utáni járulék                             27 e Ft
      2.)  iparűzési adó csökkenéséből bevétel kiesés                             -  3.000 e Ft
            Az eredeti költségvetésben betervezett iparűzési adó
            várhatóan nem folyik be. A bevételi kiesés ellentételezése

            hitelfelvétellel történne.                                                                3.000 e Ft

            A hitel felvételére várhatóan nem fog sor kerülni, mivel az

           5/2012.(III.1.)  BM. rendelet  alapján benyújtott pályázaton

           /önkormányzatok felzárkóztatási támogatása/ 3.000 e Ft 

            támogatást nyert az önkormányzat.

2012. évi módosított előirányzat:                                                           79.610 e Ft

Továbbá módosítani szükséges a költségvetési rendeletünket a Dunaszentgyörgyi Csapó Vilmos Óvoda és Általános Iskola 2012.évi költségvetésének adataival, mely az önkormányzat eredeti költségvetésében nem szerepel. Összegszerűen nem módosítja költségvetésünket, csupán az intézmény költségvetését kell az önkormányzat rendeletének mellékletében szerepeltetni.

Kérem a tisztelt képviselő-testületet, hogy a 2012. évi költségvetést az előterjesztés szerint módosítsa. 
Fácánkert, 2012. szeptember 5.
                                                                                            Orbán Zsolt
                                                                                            polgármester
